L 277/250
BG
4.1.2.2.
Официален вестник на Европейския съюз
27.10.2022 г.
Д ру га п ом о щ з а н а м ал ява н е и пр ем ах ва н е н а еми с и и т е на па рн и ков и газ ов е и за ен ер г ий н а е фе кт ив н о ст
83.
Всички технологии, които допринасят за намаляване на емисиите на парникови газове, по принцип са допустими, включително помощ за производството на нисковъглеродна енергия или синтетични горива, произведени с използване на нисковъглеродна енергия, помощ за енергийна ефективност, включително високоефективно комбинирано производство на енергия, помощ за CCS/CCU, помощ за оптимизация на потреблението и съхранение на енергия, когато това намалява емисиите, и помощ за намаляване или избягване на емисии, дължащи се на промишлени процеси, включително преработката на суровини.
Това обхваща също подкрепата за отстраняване на парникови газове от околната среда.
Този раздел не се отнася за мерки, чиято основна цел не е намаляването или отстраняването на емисиите на парникови газове.
Когато дадена мярка допринася както за намаляване на емисиите на парникови газове, така и за предотвратяване или намаляване на замърсяване, различно от причиненото от парникови газове, съвместимостта на тази мярка ще се оценява въз основа на настоящия раздел или на раздел 4.5 в зависимост от това коя от двете цели има превес.
84.
Настоящият раздел обхваща също специализирани инфраструктурни проекти (включително за водород, други нисковъглеродни газове и въглероден диоксид за съхранение/използване), които не попадат в обхвата на определението за енергийна инфраструктура, както и проекти, включващи специална инфраструктура или енергийна инфраструктура, или и двете, съчетани с производство или потребление/използване.
85.
Доколкото тази помощта улеснява инвестициите за подобряване на енергийните характеристики на промишлените дейности, този раздел се прилага и за помощи за МСП и малки дружества със средна капитализация, които са доставчици на мерки за подобряване на енергийните характеристики, с цел да се улесни сключването на договори за енергоспестяване с гарантиран резултат по смисъла на член 2, параграф 27 от Директива 2012/27/ЕС.
86.
Помощта за производство на енергия от отпадъци може да бъде счетена за съвместима по този раздел, доколкото е ограничена до отпадъци, използвани за гориво в инсталации, които попадат в обхвата на определението за високоефективно комбинирано производство на енергия.
87.
Помощта за производство на нисковъглероден водород може да бъде оценявана съгласно настоящия раздел.
88.
Помощта за подпомагане на електрификацията с използване на електроенергия от възобновяеми източници и/или нисковъглеродна електроенергия също може да бъде оценявана съгласно настоящия раздел, включително подкрепа за отопление и промишлени процеси.
4.1.3.
Свеждане до минимум на нарушаването на конкуренцията и търговията
4.1.3.1.
Н ео б хо д им о с т о т п ом ощ т а
89.
Точки 34—37 не се прилагат за мерки за намаляване на емисиите на парникови газове.
Държавата членка трябва да посочи вече въведените мерки на политиката за намаляване на емисиите на парникови газове.
Въпреки че в СТЕ на Съюза и в съответните политики и мерки са обхванати някои от разходите за емисии на парникови газове, тези разходи все още не са включени напълно.
90.
Държавата членка следва да докаже, че помощта е необходима за предложените дейности, както се изисква в точка 38, като вземе предвид съпоставителният сценарий (55) и съответните разходи и приходи, включително тези във връзка със СТЕ и със свързаните политики и мерки, посочени в точка 89.
Когато е налице значителна несигурност относно бъдещото развитие на пазара, свързано с голяма част от икономическата обосновка (какъвто например може да е случаят с инвестициите в енергия от възобновяеми източници, при които приходите от електроенергия не са обвързани с разходи за производствени ресурси), подпомагането под формата на гарантирано възнаграждение за ограничаване на излагането на отрицателни сценарии може да се счита за необходимо, за да се гарантира осъществяването на частните инвестиции.
В такива случаи може да се изисква ограничаване на рентабилността и/или възстановяване на средства във връзка с възможни положителни сценарии, за да се осигури пропорционалност.
(55) Съпоставителният сценарий е дейността, която би била извършена от бенефициера при липса на помощ.
В някои случаи на декарбонизация това може да включва инвестиция в по-малко екологична алтернатива.
В други случаи е възможно инвестиции да липсват или да се отлагат, а да се вземат например решения относно експлоатацията, които биха довели до по-малко ползи за околната среда, като продължаване на експлоатацията на съществуващи съоръжения на обекта и/или закупуване на енергия.